**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2025. április 29-i ülésére**

**Javaslat a kulturális intézmények 2024. évi szakmai beszámolójának, valamint 2025. évi munkatervének jóváhagyására**

Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 16/2024. (X.10.) önkormányzati rendelet 52.§ (3) bekezdés 5. pontja értelmében a Kulturális, Oktatási és Civil Bizottság ellenőrzi és koordinálja az önkormányzati intézmények és gazdasági társaságok szakmai tevékenységét. Az 77. § (5) bekezdése pedig kimondja, hogy azon költségvetési szervek esetén, ahol törvény a fenntartó hatáskörébe utalja szervezeti és működési szabályzat vagy más intézményi működést szabályozó dokumentum elfogadását – a feladatkör szerint illetékes bizottság előzetes véleménye kikérését követően – a polgármester jogosult annak jóváhagyására.

I.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Törvény) 45. § (5) bekezdése a vármegyei hatókörű városi múzeumok, valamint a 68.§ (3) bekezdése a vármegyei könyvtárak szakmai munkatervére és szakmai beszámolójára vonatkozóan úgy rendelkezik, hogy azokat a miniszter előzetesen véleményezi.

A **Berzsenyi Dániel Könyvtár** (a továbbiakban: Könyvtár) a Kulturális és Innovációs Minisztérium (a továbbiakban: KIM) Könyvtári és Levéltári Főosztály előírásainak megfelelően készítette el a dokumentumokat, és azok határidőben megküldésre kerültek a KIM részére.

A KIM mindkét dokumentumot a fenntartó általi elfogadásra javasolja, és kiemeli egyúttal az intézmény igényes szakmai munkáját, a könyvtári szolgáltatásokkal elértek számának emelkedését, a tervszerű digitalizációs és automatizációs munkát, valamint a célcsoportok számára nyújtott szolgáltatások szervezését és lebonyolítását, különös tekintettel a hátrányos helyzetűek integrációjáért és a fogyatékkal élőkért végzett munka elismeréseként kapott rangos díjakat. Az előterjesztés 1. sz. melléklete a Könyvtár 2024. évi beszámolóját, 2. sz. melléklete pedig a Könyvtár 2025. évi munkatervét tartalmazza.

A múzeumi dokumentumok online beküldésének határideje 2025. március 17. éjfél volt. A **Savaria Múzeum** (a továbbiakban: Múzeum) ezen kötelezettségének eleget tett. A Törvény 45. § (5) bekezdése kimondja: ha a miniszter 30 napon belül nem ad véleményt, úgy kell tekinteni, hogy a beszámolóval foglaltakkal egyetért. A KIM véleményezése még nem érkezett meg Önkormányzatunkhoz, így a minisztérium értékelését a Kulturális, Oktatási és Civil Bizottság elnöke az ülésen szóban ismerteti. A Múzeum beszámolójában kiemelte, hogy a hétéves revíziós ciklus lezárásaként elkészítették a revíziós jegyzőkönyvet, továbbá tájékoztatást adott az elvégzett tudományos munkáról. A Múzeum 2024. évi beszámolóját az előterjesztés 3. számú melléklete, míg a 2025. évi munkatervet az előterjesztés 4. számú melléklete foglalja magában.

II.

Az önkormányzat fenntartásában működő további kulturális intézmények dokumentumai az előterjesztés mellékletét képezik az alábbiak szerint:

5. sz. melléklet: Mesebolt Bábszínház (a továbbiakban: Bábszínház) 2024. beszámolója és 2025. évi munkaterve

6. sz. melléklet: Savaria Szimfonikus Zenekar (a továbbiakban: Zenekar) 2024. évi beszámolója

7. sz. melléklet: Zenekar 2025. évi munkaterve

8. sz. melléklet: AGORA Savaria Kulturális és Médiaközpont Nonprofit Kft. (a továbbiakban: AGORA) 2024. évi szakmai

beszámolója

9. sz. melléklet: Weöres Sándor Színház (a továbbiakban: Színház) 2024. évi beszámolója

10. sz. melléklet: Színház közönségszervezési és marketing munkaterve

**Összegzés**

A **Bábszínház** a változatlanul nehéz infrastrukturális körülmények ellenére kiemelkedő évet zárt 2024-ben. Az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény, továbbá a fenntartó által előírt feladatokat teljesítette. 470 előadásszámuk - mely a Bábszínház történetének eddigi legmagasabb előadásszáma - 10%-kal haladta meg az előző évit. Beszámolójában ugyanakkor jelezte a Bábszínház, hogy ez a magas előadásszám a jövőben már nem lesz megismételhető ilyen létszámú társulat mellett. 2024-ban is jelentős pályázati tevékenységet folytattak, mely 27,1 millió forint többletbevételt eredményezett. Bevételi tervüket pedig 100%-ban túlteljesítették, amit főként a Lázár Ervin programba történő bekapcsolódásuknak köszönhetnek.

Ifjúsági-felnőtt előadások műsorra tűzésével a középiskolás generációt kívánják megszólítani.

Kiemelendő a teljes társulat szakma iránti elhivatottsága, helytállása, mely nagy mértékben járul hozzá az intézmény sikerességéhez.

A **Zenekar** ars poeticája továbbra is a komolyzenei alkotások legmagasabb művészi szinten történő előadása és annak minél szélesebb közönséggel történő megismertetése. 96 hangversenyt tartott a zenekar, mely közül 56 szimfonikus koncert, 40 pedig ifjúsági előadás volt. 14 program saját szervezésű bérlet koncertje a Bartók teremben valósult meg. A szimfonikus hangversenyek közül 32 esemény zajlott Szombathelyen. A vezetőkarmester mellett 28 vendégkarmester is dolgozott a 2024. év programjaiban a Zenekarral, mely továbbra is részt vett egyéb helyi zenei programok lebonyolításában (Szilveszteri Gála, Szent Márton Díjátadó Gála, Farsangi Hangverseny, Művészeti Gimnázium Gálahangversenye), továbbá fellépett számos hazai és külföldi helyszínen is. Tagjainak részvételével számos állandó vagy alkalmi együttes is működik (Camerata pro Musica Kamarazenekar, Savaria Rézfúvósegyüttes, Berki Vonósnégyes, Eszterházy Fúvós Ötös stb.). Változatlanul nagy sikernek örvend a Zenemanók és a Hollywood Classics produkciójuk.

Az elkövetkező évek kapcsán mindenképpen meg kell említeni, hogy az igazgatói pozícióban változás történik. 2025. június 1-től 2030. május 31-ig Popa Gergely hegedűművész lesz a zenekar igazgatója, akinek korábbi szakmai és vezetői pályája garanciát jelent a zökkenőmentes átmenetre.

A vezetőkarmester személyében nem terveznek változást, továbbra is a nemzetközileg is elismert Vajda Gergely látja el a dirigensi feladatokat.

Az Önkormányzat és az **AGORA** között létrejött 41025-15/2022. számú Fenntartói megállapodás 2.7. pontja kimondja, hogy az Nkft. az éves közművelődési szolgáltatási tervében rögzített, illetve megvalósított feladatairól a teljes körű közművelődési alapszolgáltatás komponenseihez társított tevékenység részletes felsorolását és rövid szöveges összegzést tartalmazó írásbeli beszámolót nyújt be az Önkormányzathoz. Az AGORA a 2024. évre rögzített szolgáltatási tervben foglaltakat maradéktalanul teljesítette, sokszínű, fejlődést mutató szakmai munkát végzett, melyben erősödött a saját szervezésű rendezvények kínálata. Fontosabb új feladat volt a körmendi Sinkovits Imre Filmszínház működtetése és a Víztorony vendéglátóhely saját üzemeltetésének elindítása. Ki kell emelni, hogy az AGORA 2024-ben minden továbbinál több szakmai elismerésben és díjazásban részesült. Kiegyensúlyozott és magas színvonalú szakmai munkájuk alapján a város kulturális életének egyik meghatározó szereplője.

A beszámoló külön részét képezi a tárgyév médiatevékenységére vonatkozó összegzés is.

A 2025. évre vonatkozó szolgáltatási tervet a Közgyűlés a 14/2025. (II.26.) Kgy. számú határozatával jóváhagyta.

Az Önkormányzat és a **Színház** között létrejött Fenntartói megállapodás 4.7 pontja értelmében szakmai igazolásként évente (legkésőbb a költségvetés elfogadását követően 30 nappal) az Önkormányzat Közgyűlésének illetékes bizottsága számára írásos beszámolót készít és a bizottsági ülésen szóban értékeli az előző naptári év teljesítési adatait. A Színház a fenti kötelezettségét teljesítette.

A Színház a megváltozott gazdasági, finanszírozási körülmények, valamint a módosuló nézői színházlátogatási szokások miatt új működési modell szerint kezdett el dolgozni. Az en suite rendszer helyett egyre inkább a repertoárszínházi műsorrend a jellemző. Kisebb lett az üzemméret, ami a dolgozói létszám, valamint az új bemutatók számának csökkenését jelentette. Ezek a lépések szükségesek voltak, hogy a COVID, az energiaválság és az inflációs környezet negatív hatásait ellentételezni tudják, ugyanakkor a nézői és a fenntartó elvárásoknak még meg tudnak felelni.

A Színház nagy hangsúlyt fektet az előadásokhoz ugyan nem kapcsolódó, de a közönség és társulat személyes találkozását szolgáló rendezvények megszervezésére (Színházak Éjszakája, Színészbál, Anyák Napja, Magyar Dráma Napja stb.). Támogatói körének bővítése érdekében többlépcsős mecénási rendszert dolgoztak ki, aminek részét képezi a korábbi Székfoglaló támogatói kör is.

Újdonságként jelent meg a marketing stratégiában a hírlevél szegmentáció, a baráti ajánlás program, early bird kampányok, sajtóhétvégék influenszerekkel, emberi történetek, portrék erősítése és a Zöld Színház program. A jegyértékesítési stratégiában az ún. dinamikus árképzést továbbra is alkalmazzák az olyan előadások esetében, ahol folyamatos nézői érdeklődés tapasztalható (Pál utcai fiúk).

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

Szombathely, 2025. április „ ”

**/: Horváth Soma :/**

**I.**

**HATÁROZATI JAVASLAT**

**…../2025. (IV. 29.) KOCB sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat kulturális intézmények 2024. évi szakmai beszámolójának, valamint 2025. évi munkatervének jóváhagyására” című előterjesztést megtárgyalta, és Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 16/2024. (X.10.) önkormányzati rendelete 52.§ (3) bekezdés 5. pontja alapján az előterjesztés 1-2. sz. melléklete szerinti tartalommal - figyelembe véve a Kulturális és Innovációs Minisztérium véleményét - a Berzsenyi Dániel Könyvtár 2024. évi szakmai beszámolóját, valamint 2025. évi munkatervét a polgármesternek jóváhagyásra javasolja.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Dr. Baráthné Molnár Mónika, a Berzsenyi Dániel Könyvtár igazgatója)

**Határidő:** azonnal

**II.**

**HATÁROZATI JAVASLAT**

**…../2025. (IV. 29.) KOCB sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat kulturális intézmények 2024. évi szakmai beszámolójának, valamint 2025. évi munkatervének jóváhagyására” című előterjesztést megtárgyalta, és Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 16/2024. (X.10.) önkormányzati rendelete 52.§ (3) bekezdés 5. pontja alapján az előterjesztés 3-4. sz. melléklete szerinti tartalommal - figyelembe véve a Kulturális és Innovációs Minisztérium véleményét - a Savaria Múzeum 2024. évi szakmai beszámolóját, valamint 2025. évi munkatervét a polgármesternek jóváhagyásra javasolja.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Csapláros Andrea, a Savaria Múzeum igazgatója)

**Határidő:** azonnal

**III.**

**HATÁROZATI JAVASLAT**

**…../2025. (IV.29.) KOCB sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat kulturális intézmények 2024. évi szakmai beszámolójának, valamint 2025. évi munkatervének jóváhagyására” című előterjesztést megtárgyalta, és Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 16/2024. (X.10.) önkormányzati rendelete 52.§ (3) bekezdés 5. pontja alapján az előterjesztés 5. sz. melléklete szerinti tartalommal a Mesebolt Bábszínház 2024. évi szakmai beszámolóját, valamint 2025. évi munkatervét a polgármesternek jóváhagyásra javasolja.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Csató Kata, a Mesebolt Bábszínház igazgatója)

**Határidő:** azonnal

**IV.**

**HATÁROZATI JAVASLAT**

**…../2025. (IV. 29.) KOCB sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat kulturális intézmények 2024. évi szakmai beszámolójának, valamint 2025. évi munkatervének jóváhagyására” című előterjesztést megtárgyalta, és Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 16/2024. (X.10.) önkormányzati rendelete 52.§ (3) bekezdés 5. pontja alapján az előterjesztés 6-7. sz. melléklete szerinti tartalommal a Savaria Szimfonikus Zenekar 2024. évi szakmai beszámolóját, valamint 2025. évi munkatervét a polgármesternek jóváhagyásra javasolja.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Kiss Barna, a Savaria Szimfonikus Zenekar igazgatója)

**Határidő:** azonnal

**V.**

**HATÁROZATI JAVASLAT**

**…../2025. (IV.29.) KOCB sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat kulturális intézmények 2024. évi szakmai beszámolójának, valamint 2025. évi munkatervének jóváhagyására” című előterjesztést megtárgyalta, és Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 16/2024. (X.10.) önkormányzati rendelete 52.§ (3) bekezdés 5. pontja alapján az előterjesztés 8. sz. melléklete szerinti tartalommal az AGORA Savaria Kulturális és Médiaközpont Nonprofit Kft. 2024. évi szakmai beszámolóját a polgármesternek jóváhagyásra javasolja.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Horváth Zoltán, az Agora Savaria Szombathelyi Kulturális és Médiaközpont Nkft. ügyvezetője)

**Határidő:** azonnal

**VI.**

**HATÁROZATI JAVASLAT**

**…../2025. (IV. 29.) KOCB sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága „Javaslat a kulturális intézmények 2024. évi szakmai beszámolójának, valamint 2025. évi munkatervének jóváhagyására” című előterjesztést megtárgyalta, és Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 16/2024. (X.10.) önkormányzati rendelete 52.§ (3) bekezdés 5. pontja alapján az előterjesztés 9-10. sz. melléklete szerinti tartalommal a Weöres Sándor Színház Nonprofit Kft. 2024. évi szakmai beszámolóját, valamint 2025. évi közönségszervezési és munkatervét a polgármesternek jóváhagyásra javasolja.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Szabó Tibor, a Weöres Sándor Színház Nkft. ügyvezetője)

**Határidő:** azonnal